

Príručka pre uchádzačov

**zúčastňujúcich sa na výberových konaniach, ktoré organizuje Európsky parlament**

# OBSAH

[OBSAH 2](#_Toc196465079)

[1. ÚVOD 3](#_Toc196465080)

[2. AKO PODAŤ PRIHLÁŠKU 3](#_Toc196465081)

[2.1 Všeobecné informácie 3](#_Toc196465082)

[2.2 Ako podať úplnú prihlášku 3](#_Toc196465083)

[2.2.1 Primerané úpravy 4](#_Toc196465084)

[2.3 Aké sprievodné dokumenty treba pripojiť k prihláške 4](#_Toc196465085)

[2.3.1 Všeobecné informácie 4](#_Toc196465086)

[2.3.2 Sprievodné dokumenty týkajúce sa všeobecných kritérií spôsobilosti 4](#_Toc196465087)

[2.3.3 Sprievodné dokumenty týkajúce sa osobitných kritérií spôsobilosti 5](#_Toc196465088)

[Diplomy a/alebo osvedčenia o úspešnom ukončení štúdia 5](#_Toc196465089)

[Odborná prax (ak sa vyžaduje) 5](#_Toc196465090)

[Jazykové znalosti 6](#_Toc196465091)

[3. FÁZY POSTUPU 6](#_Toc196465092)

[3.1 Prijímanie a hodnotenie kvalifikácií (prvá fáza) 6](#_Toc196465093)

[3.1.1 Prijímanie 6](#_Toc196465094)

[3.1.2 Hodnotenie kvalifikácií 7](#_Toc196465095)

[3.2 Testy (2. fáza) 7](#_Toc196465096)

[3.3 Zoznam vhodných uchádzačov 8](#_Toc196465097)

[4. VYLÚČENIE Z VÝBEROVÉHO KONANIA 8](#_Toc196465098)

[5. VŠEOBECNÉ INFORMÁCIE 8](#_Toc196465099)

[5.1. Finančný príspevok na cestovné náklady a náklady spojené s pobytom/náhrada výdavkov na služobnú cestu v súvislosti s testami prezenčnou formou 8](#_Toc196465100)

[5.2 Žiadosti uchádzačov o prístup k informáciám, ktoré sa ich týkajú 9](#_Toc196465103)

[5.3 Ochrana osobných údajov 9](#_Toc196465104)

[6. ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI 9](#_Toc196465105)

[PRÍLOHA I 10](#_Toc196465106)

[PRÍLOHA II 14](#_Toc196465107)

[PRÍLOHA III 18](#_Toc196465108)

[ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI 18](#_Toc196465109)

[A. Žiadosti o preskúmanie 18](#_Toc196465110)

[B. Sťažnosti a odvolania 18](#_Toc196465111)

[C. Podanie sťažnosti európskemu ombudsmanovi 19](#_Toc196465112)

# ÚVOD

Na výberovom konaní sa môžu zúčastniť všetci občania EÚ, ktorí v čase uzávierky podávania prihlášok spĺňajú (všeobecné a osobitné) kritériá spôsobilosti a majú príslušné kvalifikácie. Tým sa zabezpečuje, aby každý uchádzač mal rovnakú šancu preukázať svoje schopnosti, a zároveň sa tým umožňuje výber na základe zásluh a rovnaké zaobchádzanie.

Úspešní uchádzači sú zaradení do zoznamu vhodných uchádzačov, z ktorého Európsky parlament prijíma nových zamestnancov podľa svojich potrieb.

Pre každé výberové konanie sa zriaďuje výberová komisia, ktorej členov vymenúvajú administratíva a Výbor zamestnancov. Jeho práca je dôverná a vykonáva sa v súlade so Služobným poriadkom úradníkov Európskej únie.

Aby výberová komisia mohla vybrať najlepších uchádzačov, porovnáva ich kvalifikácie a výsledky a posudzuje ich vhodnosť vykonávať úlohy opísané v oznámení. Výberová komisia okrem toho, že hodnotí znalosti uchádzačov, vyberá najkvalifikovanejších jednotlivcov na základe ich zásluh.

# AKO PODAŤ PRIHLÁŠKU

## Všeobecné informácie

Pred podaním prihlášky sa uistite, či spĺňate všetky kritériá spôsobilosti. Preto si dôkladne prečítajte oznámenie o výberovom konaní a túto príručku a náležite sa oboznámte s požiadavkami.

Prihlášku môžete podať len cez online platformu [Apply4EP](https://apply4ep.gestmax.eu/search/index/lang/sk_SK). Ak si chcete vytvoriť účet na platforme Apply4EP, kliknite na tlačidlo „Podať prihlášku online“ na konci oznámenia a postupujte podľa pokynov.

**Môžete mať len jeden účet**, ale v prípade potreby môžete svoje osobné údaje aktualizovať.

Ak máte problémy s vytvorením účtu na platforme Apply4EP alebo sa vám vyskytli technické problémy, napíšte na adresu: PERS-APPLY4EPContacts@europarl.europa.eu.

Uistite sa, že vaša vyplnená online prihláška so všetkými požadovanými sprievodnými dokumentmi je potvrdená na platforme Apply4EP do uzávierky uvedenej v oznámení.

**Prihlášky a podporné dokumenty podané na platforme Apply4EP po uzávierke sa nezohľadnia.** S podaním prihláškynečakajte do posledného dňa. Európsky parlament nenesie žiadnu zodpovednosť za prípadné technické problémy v poslednej chvíli spôsobené preťažením systému.

Zohľadnia sa len prihlášky predložené prostredníctvom platformy Apply4EP. Neposielajte prihlášky bežnou poštou ani doporučene. Oddelenie výberu talentov a vzťahov navonok nebude akceptovať osobne doručené prihlášky.

Oddelenie výberu talentov a vzťahov bude vybavovať všetku komunikáciu s uchádzačmi počas celého konania. Všetka korešpondencia vrátane pozvánok na testy a oznamovania výsledkov bude zaslaná e-mailom na adresu uvedenú v online prihláške na platforme Apply4EP. Pravidelne kontrolujte svoj e-mail a v prípade potreby aktualizujte svoje osobné údaje.

**Žiadame vás, aby ste netelefonovali oddeleniu výberu talentov a vzťahov navonok. Akékoľvek otázky posielajte formou odpovede na e-mail, ktorým bola potvrdená vaša online prihláška**.

Ak potrebujete potvrdenie o účasti na testoch, vyžiadajte si ho odpovedaním na správu s pozvánkou na test.

## Ako podať úplnú prihlášku

1. Na platforme Apply4EP si vytvorte účet kliknutím na tlačidlo „Podať prihlášku online“ alebo sa prihláste, ak už účet máte.
2. **Pripojte všetky požadované sprievodné dokumenty,** pokiaľ možno vo formáte PDF. Dôrazne sa odporúča pripraviť si všetky sprievodné dokumenty vopred. Ak máte viacero dokumentov, predtým, ako ich nahráte, ich zlúčte do jedného súboru, pokiaľ možno vo formáte PDF. Dokumenty je však možné nahrať aj vo formáte DOC, DOCX, GIF, JPG, TXT, PNG alebo RTF. Dbajte na to, aby dokumenty, ktoré budete nahrávať na platformu APPLY4EP, boli čitateľné a nemali viac ako 5 MB.
3. Potvrďte svoju prihlášku podľa pokynov uvedených na platforme Apply4EP. Po potvrdení prihlášky **už nebudete môcť robiť zmeny ani pridávať dokumenty.**

**Pozn.:** Ak zo stránky odídete bez uloženia prihlášky alebo pred jej dokončením alebo ak vyprší čas pripojenia na platforme Apply4EP (max. 120 minút), nahraté informácie sa stratia a budete musieť celý postup zopakovať.

Každá prihláška predložená prostredníctvom platformy Apply4EP bude potvrdená e-mailom, v ktorom bude uvedené, že prihláška bola zaregistrovaná. Ak takýto e-mail nedostanete, skontrolujte si priečinok nevyžiadanej pošty.

### Primerané úpravy

Ak ste osoba so zdravotným postihnutím alebo ak sa nachádzate v osobitnej situácii, ktorá by mohla spôsobiť komplikácie počas testu (napríklad tehotenstvo, dojčenie, zdravotné problémy, prebiehajúca liečba atď.), musíte to osobitne uviesť vo svojej prihláške. Ak chcete požiadať o primerané úpravy, budete musieť vyplniť formulár žiadosti, ktorý vám bude poskytnutý pred fázou testovania. Na doloženie svojej žiadosti o primerané úpravy musíte predložiť podporné dokumenty. Súčasťou týchto dokumentov môžu byť lekárske potvrdenia, lekárska správa a doklad o primeraných úpravách vykonaných v minulosti, napríklad o akýchkoľvek úpravách, ktoré vám boli v minulosti umožnené počas skúšok v rámci štúdia. Informácie uvedené vo vašich podporných dokumentoch sa posúdia, aby sa zabezpečili potrebné primerané úpravy.

Tieto informácie pošlite lekárskej službe Európskeho parlamentu na príslušnú e-mailovú adresu uvedenú vo formulári. Oddeleniu výberu talentov a vzťahov navonok neposielajte žiadne informácie o zdravotnom stave. Upozorňujeme, že **pri každom výberovom konaní, na ktoré sa prihlásite, musíte podať novú žiadosť o primerané úpravy**, pretože lekárska služba z dôvodu ochrany údajov neukladá záznamy o predchádzajúcich žiadostiach. Môžete však **znovu použiť tie isté sprievodné dokumenty, ak sa vaše postihnutie alebo zdravotný stav nezmenili**.

Upozorňujeme, že softvér na online testovanie (TestWe) nie je v súčasnosti **prístupný pre uchádzačov, ktorí používajú čítačky obrazovky, lupy a softvér na prevod reči na text, ani pre uchádzačov so sluchovým postihnutím**.

V prípade potreby sa prijmú alternatívne opatrenia pre uchádzačov, ktorí požiadali o primerané úpravy (napr. uchádzačov so zrakovým alebo sluchovým postihnutím alebo osoby s poruchou reči a/alebo jazykovou poruchou), ak ich žiadosť schváli lekárska služba Parlamentu.

## Aké sprievodné dokumenty treba pripojiť k prihláške

### Všeobecné informácie

Dokumenty, ktoré nahráte spolu s online prihláškou, nemusia byť overenými kópiami.

Odkazy na webové sídla alebo účty na sociálnych sieťach sa nepovažujú za platné sprievodné dokumenty.

Vytlačené internetové stránky sa nepovažujú za osvedčenia, môžu byť však k osvedčeniam pripojené len na doplnenie informácií.

**Životopis sa nepovažuje za sprievodný dokument, ktorý preukazuje odbornú prax, kvalifikáciu alebo jazykové znalosti.**

Pri zostavovaní prihlášky sa nemôžete odvolávať na dokumenty, prihlášky alebo iné dokumenty nahraté v prihláškach do predchádzajúcich výberových konaní.

### Sprievodné dokumenty týkajúce sa všeobecných kritérií spôsobilosti

V tejto fáze sa nevyžadujú žiadne dokumenty potvrdzujúce, že:

* + - * ste štátnym príslušníkom jedného z členských štátov Európskej únie,
			* požívate svoje občianske práva,
			* spĺňate všetky povinnosti, ktoré stanovujú zákony týkajúce sa vojenskej služby,
			* spĺňate morálne požiadavky potrebné na plnenie predpokladaných úloh.

**Musíte označiť políčko, a tak čestne vyhlásiť**, že spĺňate tieto kritériá a že poskytnuté informácie sú pravdivé a úplné. Dokumenty preukazujúce vašu spôsobilosť sa od vás budú požadovať v prípade prijatia do zamestnania.

### Sprievodné dokumenty týkajúce sa osobitných kritérií spôsobilosti

Výberovej komisii musíte poskytnúť všetky údaje a dokumenty, ktoré jej umožnia overiť správnosť informácií uvedených v prihláške.

### Diplomy a/alebo osvedčenia o úspešnom ukončení štúdia

Ku kópiám dokumentov, ktoré sú súčasťou vašej online prihlášky, musíte priložiť stredoškolské maturitné vysvedčenia, univerzitné diplomy alebo osvedčenia preukazujúce dosiahnutie úrovne štúdia požadovanej v oznámení.

Výberová komisia v tejto súvislosti zohľadní rôzne vzdelávacie systémy v členských štátoch Európskej únie (pozri prílohy I a II k tejto príručke). Diplomy vydané v členskom štáte alebo v krajine mimo EÚ musia byť uznané príslušným orgánom členského štátu EÚ, napríklad ministerstvom školstva. Ak ste držiteľom diplomov vydaných v krajine mimo EÚ, musíte k svojej prihláške doložiť potvrdenie o rovnocennosti vašich diplomov s diplomami na úrovni EÚ. Ďalšie informácie o uznávaní kvalifikácií z krajín mimo EÚ nájdete na webovom sídle [siete ENIC-NARIC](https://www.enic-naric.net/) (h[ttps://w](http://www.enic-naric.net/%29)ww.enic[-naric.net/).](http://www.enic-naric.net/%29)

V prípade postsekundárneho štúdia musíte pripojiť čo najpodrobnejšie údaje, najmä o dĺžke štúdia a študovaných odboroch, aby výberová komisia mohla posúdiť relevantnosť diplomov vo vzťahu k príslušnej pracovnej náplni, ak sa tak uvádza v oznámení.

Ak máte technické alebo odborné vzdelanie, prípadne ste absolvovali kurzy zamerané na zdokonalenie či získanie špecializácie, musíte uviesť, či išlo o celodenné, skrátené alebo večerné kurzy, ako aj predmety a oficiálnu dĺžku daných kurzov. Nahrajte tieto informácie ako jeden dokument.

### Odborná prax (ak sa vyžaduje)

Všetky obdobia odbornej praxe sa zohľadnia len vtedy, ak **bola nadobudnutá po získaní požadovaných diplomov alebo kvalifikácií. Na doloženie odbornej praxe** musíte poskytnúť príslušné dokumenty, ktoré preukazujú**dĺžku a úroveň odbornej praxe,** a **podrobný** **opis vykonávaných úloh.** Tieto informácie sú potrebné na to, aby výberová komisia vyhodnotila, **ako vaše skúsenosti zodpovedajú opisu práce**. Všetky uvedené pracovné skúsenosti musia byť doložené príslušnými podpornými dokumentmi.

Priložte nasledujúce dokumenty (neúplný zoznam dokumentov):

* potvrdenia predchádzajúcich alebo súčasných zamestnávateľov preukazujúce, že máte požadovanú odbornú prax uvedenú v oznámení.
* Ak nemôžete predložiť takéto potvrdenia z dôvodu zachovania dôverného charakteru, musíte ich nahradiť inými dokumentmi, napríklad fotokópiou pracovnej zmluvy s opisom práce, potvrdenia o prijatí do zamestnania, ako aj prvej a poslednej výplatnej pásky.
* Ak ste činnosť vykonávali samostatne (napr. ako živnostník alebo osoby vykonávajúca slobodné povolanie atď.), ako doklad sa budú akceptovať faktúry za poskytované služby alebo akýkoľvek iný príslušný oficiálny doklad týkajúci sa vašich pracovných činností.

Tieto dokumenty sú nevyhnutné na overenie vašej odbornej praxe a výberovej komisii umožnia posúdiť jej relevantnosť vzhľadom na opis práce.

Každé obdobie odbornej praxe sa môže zohľadniť len raz. **Odborná prax by mala zodpovedať požadovanej pracovnej náplni**, predstavovať skutočnú prácu a byť odmeňovaná. Do úvahy sa berú však aj tieto prípady odbornej praxe:

* Odborná prax v rámci dobrovoľníctva: ak sa riadi zmluvou alebo rovnocennou formálnou dohodou a ak trvá najmenej päť mesiacov na plný úväzok. Za dobrovoľníctvo sa môže započítať dohromady najviac jeden rok.
* Platené alebo neplatené stáže: ak nie sú súčasťou študijného odboru a trvali viac ako päť mesiacov na plný úväzok. Za stáž sa môže započítať dohromady najviac jeden rok. Za relevantnú odbornú prax sa považuje len minimálna dĺžka stáží, ktoré sa musia absolvovať na získanie prístupu k povolaniu, a to len vtedy, ak dotknutá osoba skutočne získala právo na výkon príslušného povolania.
* Povinná vojenská alebo civilná služba: započíta sa skutočne odslúžené obdobie. V tomto špecifickom prípade sa takáto prax zohľadní bez ohľadu na dátum získania diplomu, ktorý umožňuje zaradenie do príslušnej funkčnej skupiny a platovej triedy.
* Materská/otcovská dovolenka/dovolenka z dôvodu adopcie/rodičovská/rodinná dovolenka: ak sa čerpá na základe pracovnej zmluvy, považuje sa za prácu na plný úväzok (100 %) bez ohľadu na to, či sa čerpá v plnom alebo polovičnom rozsahu.
* Doktorát: započítajú sa maximálne tri roky za predpokladu, že bol skutočne získaný doktorský titul.
* Práca na čiastočný pracovný úväzok: vypočítaná pomerne na základe počtu odpracovaných hodín (napr. dva dni v päťdňovom pracovnom týždni počas 10 mesiacov by predstavovali štyri mesiace). Výberová komisia však môže uplatniť svoju diskrečnú právomoc a rozhodnúť, že odbornú prax na polovičný pracovný úväzok bude považovať za prax na plný úväzok. To znamená, že odborná prax zodpovedajúca 50 % bežného pracovného času alebo viac v porovnaní s prácou na plný úväzok sa môže počítať ako prax na plný úväzok (t. j. na 100 %).

### Jazykové znalosti

Musíte uviesť svoj **jazyk 1** a úroveň znalostí, **jazyk 2** a úroveň znalostí, ako aj ostatné jazyky, ktoré ovládate. **Upozorňujeme, že jazyk 1 a jazyk 2 nesmú byť rovnaké.**

Upozorňujeme, že požadované minimálne úrovne sa týkajú všetkých oblastí jazykových zručností (hovorenia, písania, čítania, počúvania) uvedených v prihláške. Podľa tohto referenčného rámca je C2 najvyššia a A1 najnižšia úroveň. Ide o schopnosti uvedené v Spoločnom európskom referenčnom rámci pre jazyky ([https://europa.eu/europass/common-european-framework-reference-language-skills](https://europa.eu/europass/sk/common-european-framework-reference-language-skills)).

V prihláške sa nevyžaduje žiadny dokument na preukázanie toho, že ovládate jazyky uvedené v prihláške.

# FÁZY POSTUPU

## Prijímanie a hodnotenie kvalifikácií (prvá fáza)

### Prijímanie

Menovací orgán zostaví zoznam uchádzačov, ktorí podľa vlastného vyhlásenia spĺňajú všeobecné kritériá v čase uzávierky stanovenej v oznámení o výberovom konaní. Tento zoznam sa pošle predsedajúcemu výberovej komisie.

Pri rozhodovaní o prijatí jednotlivých uchádzačov do výberového konania výberová komisia posúdi osobitné kritériá, pričom bude prísne uplatňovať kritériá uvedené v oznámení o výberovom konaní. Každé oznámenie o výberovom konaní je nezávislé a predchádzajúce prijatie do jedného výberového konania nezaručuje prijatie do ďalšieho výberového konania.

### Hodnotenie kvalifikácií

Výberová komisia posúdi kvalifikácie uvedené v prihláške každého uchádzača prijatého do výberového konania.

Výberová komisia zostaví zoznam uchádzačov, ktorí majú byť pozvaní na testy, vrátane uchádzačov, ktorí získali rovnaký počet bodov, ktorým sa kvalifikujú na posledné dostupné miesto. Počet uchádzačov, ktorí majú byť pozvaní na testy, je stanovený v oznámení.

## Testy (2. fáza)

Všetky testy sú vyraďovacie a účasť na nich je povinná. Konajú sa v ten istý deň alebo počas dvoch po sebe nasledujúcich dní a môžu sa zorganizovať prezenčne alebo online. Maximálny počet uchádzačov pripustených na testy, podrobný opis testov a počet bodov, ktoré za ne možno udeliť, sú uvedené v oznámení.

Písomné testy sa budú konať prezenčne alebo na diaľku. Ak sa uskutočnia prezenčne, budete pozvaný/-á do priestorov Európskeho parlamentu. Ak sa uskutočnia na diaľku, budete vyzvaný/-á, aby ste použili platformu TestWe a riadili sa nasledujúcimi pokynmi.

**Softvér na online testovanie nie je v súčasnosti digitálne prístupný (ďalšie informácie v oddiele 3.1.1 tejto príručky).**

Ak dokážete použiť softvér na absolvovanie testu, potrebujete **osobný počítač** (stolový počítač alebo notebook) s týmito vlastnosťami:

* operačný systém Microsoft Windows 10 alebo novší, alebo Apple OS X 10.13 alebo novší pre Mac,
* kapacita 1 GB voľného priestoru na pevnom disku,
* kamera na prednej strane, pripojená k počítaču alebo zabudovaná,
* pripojenie na internet,
* 4 GB pamäte RAM.

Informácie o všetkých prípadných zmenách minimálnych technických požiadaviek vyplývajúcich z aktualizácie softvéru dostanete pred konaním testu.

Operačné systémy XP, Vista a staršie, Windows 10 S, Windows ARM (RT), MacOS starší ako 10.11, iOS (iPad, iPhone), Android, Chromebook, Virtual Machine, Linux (Debian, Ubuntu atď.) a 32-bitové operačné systémy nie sú prípustné.

Potrebné sú aj administrátorské prístupové práva k stolovému počítaču alebo notebooku, ktorý budete používať, aby bolo počas testu možné zablokovať prístup ku všetkým aplikáciám (dokumentom, iným softvérovým balíkom, webovým stránkam atď.) okrem softvéru na testovanie.

Musíte si overiť, že máte v počítači nastavený správny dátum a čas a vhodné rozlíšenie obrazovky.

**Platformu si musíte stiahnuť, nainštalovať, skontrolovať a otestovať čo najskôr (aspoň týždeň pred testom).** Po nainštalovaní aplikácie a prihlásení do nej sa zobrazí výzva na absolvovanie simulačného testu, ktorým aplikáciu otestujete. Tento simulačný test je **povinný** a musí sa vykonať **na počítači, ktorý použijete v deň testu**. Tento simulačný test sa nebude počítať do výsledného bodového hodnotenia. Umožní vám oboznámiť sa s platformou a jej používaním.

#### Počas používania platformy musia byťna notebooku alebo stolovom počítači deaktivované všetky antivírové systémy.

Viac informácií a pokyny k priebehu testu dostanete e-mailom spolu s pozvánkou na test.

Ak sa počas testu vyskytne problém, **okamžite kontaktujte poskytovateľa služby telefonicky na čísle +33 1 76 41 14 88**, aby sa problém mohol vyriešiť a vy ste mohli pokračovať v teste.

Ak test predčasne vzdáte, nebude vyhodnotený.

Test **možno absolvovať len v deň a v čase** uvedenom v pozvánke.Ak sa na teste nemôžete zúčastniť, **iný termín vám** **nebude poskytnutý**.

Ústne testy sa budú konať prezenčne alebo na diaľku.

## Zoznam vhodných uchádzačov

Zoznam vhodných uchádzačov sa rozošle v súlade so znením oznámenia.

Zaradenie do zoznamu vhodných uchádzačov znamená, že niektoré z generálnych riaditeľstiev Parlamentu môže uchádzača pozvať na osobný pohovor. Pre uchádzača však z toho nevyplýva nárok ani záruka, že ho inštitúcia prijme do zamestnania. Platnosť zoznamu je uvedená v oznámení.

# VYLÚČENIE Z VÝBEROVÉHO KONANIA

V ktorejkoľvek fáze konania budete vylúčení, ak ste:

* si vytvorili viac ako jeden účet,
* poskytli nepravdivé informácie alebo predložili falošné dokumenty,
* neodpoviete na pozvánku na test alebo nebudete zastihnuteľný elektronickou poštou,
* neabsolvovali testy,
* pri testoch podvádzali,
* nedodržali pokyny k online testom,
* sa pokúsili neoprávnene kontaktovať člena výberovej komisie, a to buď priamo, alebo nepriamo,
* uviedli svoj podpis alebo rozlišujúcu značku na svoje písomné testy, ktoré sa hodnotia anonymne.

Musíte preukázať čo najväčšiu bezúhonnosť. Za akýkoľvek podvod alebo pokus o podvod sa ukladajú sankcie.

# 5. VŠEOBECNÉ INFORMÁCIE

## 5.1. Finančný príspevok na cestovné náklady a náklady spojené s pobytom/náhrada výdavkov na služobnú cestu v súvislosti s testami prezenčnou formou

**Pre interných uchádzačov:** Úradníci a ostatní zamestnanci, na ktorých sa vzťahuje Služobný poriadok úradníkov Európskej únie alebo Podmienky zamestnávania ostatných zamestnancov Európskej únie, ktorí sú pozvaní na testy prezenčnou formou, môžu mať nárok na náhradu výdavkov na služobnú cestu v súlade s článkami 11 až 13 prílohy VII k služobnému poriadku.

**V prípade uchádzačov, ktorí už v Európskom parlamente nepracujú:** Uchádzačom pozvaným na testy prezenčnou formou sa môže vyplatiť finančný príspevok na **cestovné** **náklady a náklady spojené s pobytom**.

Uchádzači dostanú podrobné informácie o postupe v pozvánke na testy.

Adresa uvedená v prihláške na platforme Apply4EP sa považuje za východiskové miesto, z ktorého uchádzač cestuje na miesto konania testov. V tejto súvislosti nie je možné zohľadniť zmenu adresy, ktorú uchádzač ohlásil po tom, ako Európsky parlament odoslal pozvánky na testy, okrem prípadov, keď okolnosti, ktoré uchádzač uviedol, Európsky parlament považuje za vyššiu moc alebo ak ide o úplne mimoriadne okolnosti. Je zodpovednosťou uchádzačov zabezpečiť, aby ich adresa uvedená na ich účte na platforme Apply4EP bola vždy aktuálna.

1. 1.

## Žiadosti uchádzačov o prístup k informáciám, ktoré sa ich týkajú

Uchádzači majú osobitné právo na prístup k určitým informáciám, ktoré sa ich priamo týkajú, a to za nižšie uvedených podmienok. Európsky parlament preto uchádzačom, ktorí nie sú na zozname vhodných uchádzačov, môže na požiadanie poskytnúť informácie o bodovom hodnotení každej časti ich testu. Žiadosť treba podať prostredníctvom účtu na platforme Apply4EP **do jedného mesiaca** od dátumu odoslania e-mailu, ktorým bol oznámený výsledok.

Žiadosť o prístup k informáciám vždy súvisí s konečným rozhodnutím výberovej komisie. Preto

* by ste pred predložením žiadosti o preskúmanie (bod 6) nemali čakať na informácie, keďže oddelenie výberu talentov a vzťahov navonok nebude schopné spracovať vašu žiadosť o prístup k informáciám skôr, ako vyprší lehota na predkladanie žiadosti o preskúmanie.
* Ak ste podali žiadosť o preskúmanie svojho hodnotenia, mali by ste počkať, kým nedostanete odpoveď výberovej komisie na túto žiadosť o preskúmanie (t. j. konečné rozhodnutie), až potom môžete požiadať o prístup k informáciám.

Spracovanie žiadostí o informácie musí byť v súlade s požiadavkou tajnej povahy rokovaní výberovej komisie, ktorá je stanovená v Služobnom poriadku úradníkov Európskej únie (príloha III článok 6), čo vylučuje uverejnenie postojov výberovej komisie a akýchkoľvek informácií týkajúcich sa osobného alebo porovnávacieho hodnotenia uchádzačov.

Tieto žiadosti sa musia spracúvať aj v súlade s pravidlami o ochrane fyzických osôb, pokiaľ ide o spracovanie osobných údajov. Parlament odpovie na žiadosti o prístup k informáciám do jedného mesiaca od ich prijatia.

Môžete požiadať o tieto informácie:

* pokiaľ ide o posúdenie kvalifikácií: počet bodov, ktoré ste dostali za jednotlivé hlavné hodnotiace kritériá;
* neohodnotenú kópiu svojho písomného testu;
* svoju tabuľku s individuálnym hodnotením (s uvedením bodov získaných za každé hlavné hodnotiace kritérium) za každý test, na ktorý ste boli pozvaný/-á.

Ak ste na zozname vhodných uchádzačov, o prístup k informáciám môžete požiadať až potom, ako vám bolo oznámené zaradenie do tohto zoznamu.

## Ochrana osobných údajov

Európsky parlament, ktorý je zodpovedný za organizovanie výberových konaní, dbá na to, aby sa osobné údaje uchádzačov spracovávali v plnom súlade s nariadením Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie 1247/2002/ES1, najmä pokiaľ ide o ich dôverný charakter a bezpečnosť.

# ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI

Informácie týkajúce sa žiadostí o preskúmanie, sťažností a odvolaní a sťažností európskemu ombudsmanovi sú uvedené v prílohe III k tejto príručke.

1 Ú. v. EÚ L 295, 21.11.2018, s. 39.

# PRÍLOHA I

**Orientačná** tabuľka diplomov **Európskej únie**, ktoré umožňujú prístup k výberovým konaniam pre funkčnú skupinu AD 2 (posudzované od prípadu k prípadu).

|  |  |  |
| --- | --- | --- |
| **KRAJINA** | **Univerzitné štúdium trvajúce najmenej štyri roky** | **Univerzitné štúdium trvajúce najmenej tri roky** |
| **Belgique – België – Belgien** | Licence / Licentiaat / Diplôme d’études approfondies (DEA) / Diplôme d’études spécialisées (DES) / Diplôme d’études supérieures spécialisées (DESS) / Gediplomeerde in de Voortgezette Studies (GVS) / Gediplomeerdein de Gespecialiseerde Studies (GGS) / Gediplomeerde in de Aanvullende Studies (GAS)Agrégation de l’enseignement secondaire supérieur (AESS)/ AggregaatIngénieur industriel/Industrïeel ingenieur / Master — 60/120 ECTS / Master complémentaire— 60 ECTS ou plusAgrégation de l’enseignement secondaire supérieur (AESS) — 30 ECTSDoctorat/Doctoraal Diploma | Bachelor académique (dit «de transition») - 180 ECTSAcademisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / ДокторМагистър след Бакалавър — 60 ECTS / Магистър след Професионален бакалавър по… — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc)/ Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad/ Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree (4 years*/ 240 ECTS) / Céim Ollscoile *University Degree /*Céim Mháistir (60-120 ECTS) *Master’s Degree (60- 120 ECTS) / Céim Dochtúra Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |

2 Pre uchádzačov o pracovné miesta funkčnej skupiny AD platovej triedy 7 až 16 platí tiež podmienka najmenej ročnej zodpovedajúcej odbornej praxe.

|  |  |  |
| --- | --- | --- |
| **KRAJINA** | **Univerzitné štúdium trvajúce najmenej štyri roky** | **Univerzitné štúdium trvajúce najmenej tri roky** |
| **Ελλάδα** | Πτυχίο (ΑΕI πανεπιστημίου, πολυτεχνείου, ΤΕI υποχρεωτικής τετραετούς φοίτησης) 4 χρόνια (1ος κύκλος)Μεταπτυχιακό Δίπλωμα Ειδίκευσης (2ος κύκλος) Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnicoArquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)DEST (diplôme d’études supérieures techniques)/ DRT (diplôme de recherche technologique)DESS (diplôme d’études supérieures spécialisées)/ DEA (diplôme d’études approfondies)Master 1 / Master 2 professionnel / Master 2 rechercheDiplôme des grandes écoles / Diplôme d’ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/BachelorMaster / Doctorat |  |
| **Latvija** | Bakalaura diploms (160 kredīti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredīti) |
| **Lietuva** | Aukštojo mokslo diplomas / Bakalauro diplomas/ Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d’ingénieur industriel / DESS en droit européen | Bachelor / Diplôme d’ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor’s degree / Master of Arts / Doctorate | Bachelor’s degree |
| **Nederland** | HBO Bachelor degree HBO/WO Master’s degreeDoctoraal examen /Doctoraat | Bachelor (WO) |
| **Österreich** | Master Magister/Magistra Magister/Magistra (FH) Diplom-Ingenieur/in Diplom-Ingenieur/in (FH) Doktor/inPhD | Bachelor Bakkalaureus/Bakkalaurea Bakkalaureus/Bakkalaurea (FH) |

|  |  |  |
| --- | --- | --- |
| **KRAJINA** | **Univerzitné štúdium trvajúce najmenej štyri roky** | **Univerzitné štúdium trvajúce najmenej tri roky** |
| **Polska** | Magister / Magister inżynierDyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika Hrvatska** | Baccalaureus / Baccalaurea (Sveučilišni Prvostupnik / Prvostupnica)Stručni SpecijalistMaster degree (magistar struke) 300 kredit minmagistar inženjer/ magistrica inženjerka (mag. ing).Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licenţă |
| **Slovenija** | Univerzitetna diploma/ Magisterij / Specializacija/ Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/Finland** | Maisterin tutkinto — Magister-examenAmmattikorkeakoulututkinto — Yrkeshögskoleexamen (min 160 opintoviikkoa — studieveckor)Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto- Kandidatexamen / Ammattikorkeakoulututkinto -Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / DoktorsexamenMeriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoängMeriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)Meriter på grundnivå:Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master’s degree (MA, MB, MEng, MPhil, MSc) / Doctorate**POZNÁMKA:**Diplomy Spojeného kráľovstva udelené do 31. decembra 2020 sa akceptujú bez vyhlásenia o rovnocennosti. K diplomom Spojeného kráľovstva udeleným od 1. januára 2021 musí byť pripojené vyhlásenie o rovnocennosti vydané príslušným orgánom členského štátu EÚ. | (Honours) Bachelor’s degreePozn.: Master’s degree v Škótsku |

# PRÍLOHA II

**Orientačná** tabuľka diplomov **Európskej únie**, ktoré umožňujú prístup k výberovým konaniam pre funkčnú skupinu AST 3 (posudzované od prípadu k prípadu):

|  |  |  |
| --- | --- | --- |
| **KRAJINA** | **Stredoškolské vzdelanie****(ktoré umožňuje prístup k postsekundárnemu vzdelaniu)** | **Postsekundárne vzdelanie****(neuniverzitné vysokoškolské štúdium alebo krátke univerzitné štúdium v trvaní minimálne dvoch rokov)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs/ Diplôme d’aptitude à accéder à l’enseignement supérieur (DAES) / Getuigschrift van hoger secundair onderwijs / Diplôme d’enseignement professionnel / Getuigschrift van het beroepssecundair onderwijs | Candidature - Kandidaat Graduat - GegradueerdeBachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: StudentereksamenHøjere Forberedelseseksamen (HF) / Højere Handelseksamen (HHX) / HøjereAfgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur/ Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistusLõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects* / Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta */ National Certificate /*Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) */ National Diploma* (ND, Dip.) /Dámhachtain Ardteastas Ardoideachais (120 ECTS) / *Higher Certificate* (120 ECTS) |

3 Pre uchádzačov o pracovné miesta funkčnej skupiny AST platí tiež podmienka najmenej trojročnej zodpovedajúcej odbornej praxe.

|  |  |  |
| --- | --- | --- |
| **KRAJINA** | **Stredoškolské vzdelanie****(ktoré umožňuje prístup k postsekundárnemu vzdelaniu)** | **Postsekundárne vzdelanie****(neuniverzitné vysokoškolské štúdium alebo krátke univerzitné štúdium v trvaní minimálne dvoch rokov)** |
| **Ελλάδα** | α) Απολυτήριο Γενικού Λυκείου β) Απολυτήριο Κλασικού Λυκείουγ) Απολυτήριο Τεχνικού — Επαγγελματικού Λυκείουδ) Απολυτήριο Ενιαίου Πολυκλαδικού ΛυκείουΑπολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου/ Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d’accès aux études universitaires (DAEU) / Brevet de technicien | Diplôme d’études universitaires générales (DEUG) / Brevet de technicien supérieur (BTS)/ Diplôme universitaire de technologie (DUT) / Diplôme d’études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītībuDiploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomasAukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép- iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |

|  |  |  |
| --- | --- | --- |
| **KRAJINA** | **Stredoškolské vzdelanie****(ktoré umožňuje prístup k postsekundárnemu vzdelaniu)** | **Postsekundárne vzdelanie****(neuniverzitné vysokoškolské štúdium alebo krátke univerzitné štúdium v trvaní minimálne dvoch rokov)** |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C)+ Passes in the Secondary Education Certificate examination at Grade 5 /2 A Levels (passes A-E) + a number of subjects at Ordinary level, or equivalent | MCAST diplomas/certificates Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamenvoorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen Associate degree (AD) |
| **Österreich** | Matura/ReifeprüfungReife-und Diplomprüfung Berufsreifeprüfung | Kollegdiplom Akademiediplom |
| **Polska** | Świadectwo dojrzałościŚwiadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi Svjedodžba o zavrsnom ispitu | Associate degree Graduate specialistStručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învăţamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/Finland** | Ylioppilastutkinto tai peruskoulu + kolmen vuoden ammatillinen koulutus –Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto— Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)Högskoleexamen, 2 år,120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |

|  |  |  |
| --- | --- | --- |
| **KRAJINA** | **Stredoškolské vzdelanie****(ktoré umožňuje prístup k postsekundárnemu vzdelaniu)** | **Postsekundárne vzdelanie****(neuniverzitné vysokoškolské štúdium alebo krátke univerzitné štúdium v trvaní minimálne dvoch rokov)** |
| **United Kingdom** | General Certificate of Education Advanced level— 2 passes or equivalent (grades A to E)BTEC National DiplomaGeneral National Vocational Qualification (GNVQ), advanced levelAdvanced Vocational Certificate of Education, A level (VCE A level)**POZNÁMKA:**Diplomy Spojeného kráľovstva udelené do 31. decembra 2020 sa akceptujú bez vyhlásenia o rovnocennosti. K diplomom Spojeného kráľovstva udeleným od 1. januára 2021 musí byť pripojené vyhlásenie o rovnocennosti vydané príslušným orgánom členského štátu EÚ. | Higher National Diploma/ Certificate (BTEC)/SCOTVECDiploma of Higher Education (DipHE)National Vocational Qualifications (NVQ) and Scottish Vocational Qualifications (SVQ) level 4 |

# PRÍLOHA III

## ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI

### Žiadosti o preskúmanie

Výberovú komisiu môžete požiadať o preskúmanie rozhodnutia, ktoré vám je určené a ktoré vám spôsobilo ujmu, ak sa domnievate, že boli poškodené vaše záujmy v niektorej fáze výberového konania z dôvodu chyby alebo preto, že výberová komisia konala nespravodlivo a v rozpore s pravidlami konania.

Žiadosti o preskúmanie treba posielať prostredníctvom účtu na platforme Apply4EP do desiatich kalendárnych dní odo dňa odoslania e-mailu s rozhodnutím výberovej komisie. V žiadosti musíte jasne uviesť, že požadujete preskúmanie rozhodnutia komisie, a poskytnúť podrobné vysvetlenie svojich dôvodov. Odpoveď dostanete čo najskôr.

Rozhodnutie prijaté na základe žiadosti o preskúmanie nahrádza pôvodné rozhodnutie. Z tohto dôvodu odporúčame uchádzačom, ktorí sa rozhodnú podať žiadosť o preskúmanie rozhodnutia výberovej komisie, aby pred prípadným podaním sťažnosti alebo odvolania proti rozhodnutiu, ktoré im spôsobilo ujmu, počkali na rozhodnutie výberovej komisie.

### Sťažnosti a odvolania

Ak sa domnievate, že rozhodnutie výberovej komisie alebo menovacieho orgánu vám spôsobilo ujmu, môžete v ktoromkoľvek štádiu výberového konania podať sťažnosť na základe článku 90 ods. 2 Služobného poriadku úradníkov Európskej únie4.

Sťažnosť treba poslať na adresu:

M. le Secrétaire général du Parlement européen Bât. Konrad Adenauer 2929 Luxemburg LUXEMBURG

Sťažnosť môžete poslať e-mailom na adresu AR90@europarl.europa.eu. Ak sa rozhodnete podať svoju sťažnosť e-mailom, súhlasíte s tým, že všetka komunikácia a konečné rozhodnutie vám budú zaslané na vašu e-mailovú adresu. Upozorňujeme tiež, že ak svoju sťažnosť pošlete e-mailom, netreba ju posielať aj poštou.

Je potrebné poznamenať, že menovací orgán nesmie meniť ani rušiť rozhodnutia výberových komisií týkajúce sa výberových konaní. Ak chcete napadnúť rozhodnutie výberovej komisie, môžete podať priamo odvolanie na Všeobecnom súde Európskej únie bez toho, aby mu predchádzala sťažnosť v zmysle článku 90 ods. 2 Služobného poriadku úradníkov Európskej únie.

Ak chcete napadnúť rozhodnutie menovacieho orgánu, odvolanie na Všeobecnom súde Európskej únie je možné až po podaní sťažnosti podľa článku 90 ods. 2 Služobného poriadku úradníkov Európskej únie.

4 Pozri nariadenie Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1), zmenené nariadením (ES, Euratom) č. 723/2004 (Ú. v. EÚ L 124, 27.4.2004, s. 1) a naposledy zmenené nariadením Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. EÚ L 287, 29.10.2013, s. 15).

Odvolanie treba poslať na adresu:

Tribunal de l'Union européenne LU-2925 Luxembourg

LUXEMBOURG

na základe článku 270 Zmluvy o fungovaní Európskej únie a článku 91 Služobného poriadku úradníkov Európskej únie.

Odvolanie podané na Všeobecnom súde Európskej únie vyžaduje účasť advokáta oprávneného vystupovať na súde členského štátu Európskej únie alebo Európskeho hospodárskeho priestoru.

Lehoty stanovené v článkoch 90 a 91 Služobného poriadku úradníkov Európskej únie, ktoré sa vzťahujú na tieto dva druhy opravných prostriedkov, začínajú plynúť buď od pôvodného rozhodnutia, ktoré vám spôsobilo ujmu, alebo, v prípade žiadosti o preskúmanie, odo dňa, keď vám bola oznámená pôvodná odpoveď výberovej komisie na žiadosť.

### Podanie sťažnosti európskemu ombudsmanovi

Uchádzači môžu ako občania Európskej únie alebo ako osoby s pobytom v Európskej únii podať sťažnosť na adresu:

Médiateur européen

1, Avenue du Président Robert Schuman – B.P. 403 67001 Strasbourg Cedex

FRANCE

podľa článku 228 ods. 1 Zmluvy o fungovaní Európskej únie a v súlade s podmienkami stanovenými v nariadení Európskeho parlamentu (EÚ, Euratom) 2021/1163 z 24. júna 2021, ktorým sa stanovujú pravidlá a všeobecné podmienky upravujúce výkon funkcie ombudsmana5 (štatút európskeho ombudsmana) a zrušuje rozhodnutie 94/262/ESUO, ES, Euratom.

Upozorňujeme uchádzačov na skutočnosť, že predložením sťažnosti európskemu ombudsmanovi sa neprerušuje lehota stanovená v článku 91 služobného poriadku na podanie odvolania na Súdnom dvore Európskej únie na základe článku 270 Zmluvy o fungovaní Európskej únie. Európsky ombudsman v súlade s článkom 228 ods. 1 Zmluvy o fungovaní Európskej únie nevyšetruje sťažnosti v prípade, že uvádzané skutočnosti sú alebo boli predmetom súdneho konania.

Podaním žiadosti o preskúmanie, odvolania, opravného prostriedku alebo sťažnosti európskemu ombudsmanovi sa práca výberovej komisie neprerušuje.

5 <http://data.europa.eu/eli/reg/2021/1163/oj>.